als_Latn dik_Latn sag_Latn
Greqia kërcënon se do të dërgojë mijëra xhihadistë drejt BE-së
Ministrat grekë Panos Kammeno dhe Nikos Kotzias kanë kërcënuar se vendi i tyre do të lejojë një valë të miliona emigrantëve ekonomikë dhe ekstremistëve nga i ashtuquajturi Shteti Islamik në Evropë, nëse eurozona nuk do të zbusë kërkesat e saj për masat shtrënguese.
“Nëse Evropa do të na lë në krizë, do të ketë një përmbytje emigrantësh. Për Berlinin do të jetë edhe më keq në qoftë se kjo valë e refugjatëve ekonomikë, mund të jenë edhe ekstremistë të Shtetit Islamik”, citohet të ketë thënë Panos Kammenos, ministri grek i Mbrojtjes.
Kammenos, udhëheqës i krahut të djathtë të “Grekëve të Pavarur”, e cila është në koalicion me “SYRIZA-n” në pushtet, tha se Shengeni, e ka bërë eurozonën të pambrojtur, transmeton Telegrafi.
“Nëse na sulmojnë, do t’i sulmojmë edhe ne. Emigrantëve do t’iu japim letrat me anë të cilave do t’iu krijohet mundësia të udhëtojnë në zonën Shengen, kështu që një valë e tyre mund të shkojnë drejt Berlinit”, ka deklaruar Kammenos, raportojnë mediat botërore.
Edhe Nikos Kotzias, ministër i Punëve të Jashtme, javën e kaluar tha se do të jetë Evropa, nëse Greqia largohet nga eurozona, ajo që duhet të përballet me "dhjetëra miliona emigrantë dhe mijëra ekstremistë".
als_Latn als_Latn als_Latn als_Latn als_Latn als_Latn